Veum stavkirke

Veum stavkirke var en stavkirke på Veum i Fyresdal kommune i Telemark som ble revet omkring 1727, da den ble avløst av en ny kirke. Den stod på det gamle kirkestedet ved Kyrkjegardsekra ved Veum sørigard (gnr./bnr. 85/1), et par kilometer nordøst for dagens kirke. Kirken fra 1727 stod på samme sted som stavkirken, mens dagens kirke (vigslet i 1863) altså står lenger mot sørvest.

Kirken er omtalt i 1483 og ellers hos Jens Nilssøn. Den er skildret som en stavkirke i en besiktigelsesrapport fra 1668, der det fremgår at den er i dårlig stand. Fra stavkirken er bevart et par portalplanker. Lorentz Dietrichson sier om dem: «Da imidlertid udskjæringene er meget bedre end de i den til 1370 daterede Tuddals kirke, maa Veum antages at være ikke lidet ældre end denne.» Lite synes ellers kjent om kirkens beskaffenhet. I tillegg til portalplankene er et krusifiks og en alterkalk bevart fra stavkirken.

Referanser

Litteratur 
 Jan Brendalsmo: Kildegjennomgang: Middelalderske kirkesteder i Telemark (Riksantikvaren, 2015), s. 109–110

Eksterne lenker
 

Tidligere kirker i Telemark
Revne stavkirker i Norge
Kulturminner i Fyresdal